title: A Bizottság (EU) 2015/2110 végrehajtási rendelete (2015. november 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Mojama de Barbate [OFJ])

text:
               24.11.2015

               HU

               Az Európai Unió Hivatalos Lapja

               L 306/1

         A BIZOTTSÁG (EU) 2015/2110 VÉGREHAJTÁSI RENDELETE
   (2015. november 12.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Mojama de Barbate [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Spanyolország kérelmét (2) a „Mojama de Barbate” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Mojama de Barbate” elnevezést be kell jegyezni,

         ELFOGADTA EZT A RENDELETET:
   1. cikk
   A „Mojama de Barbate” (OFJ) elnevezés bejegyzésre kerül.
   Az első albekezdésben említett elnevezés egy, a 668/2014/EU bizottsági végrehajtási rendelet (3) XI. mellékletének 1.7. osztályába (Friss hal, puhatestűek és rákfélék, valamint ezekből készült termékek) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 12-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 223., 2015.7.8., 10. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 766/2012/EU végrehajtási rendelete ( 2012. július 24. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Patata di Bologna (OEM)]

text:
               24.8.2012

               HU

               Az Európai Unió Hivatalos Lapja

               L 229/6

         A BIZOTTSÁG 766/2012/EU VÉGREHAJTÁSI RENDELETE
   (2012. július 24.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Patata di Bologna (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 228/2010/EK bizottsági rendelet (2) alapján bejegyzett „Patata di Bologna” oltalom alatt álló eredetmegjelöléshez kapcsolódó termékleírás módosításainak jóváhagyására irányul.

               (2)

               A kérelem a „Patata di Bologna” oltalom alatt álló eredetmegjelöléshez kapcsolódó termék leírását érintő módosításokra vonatkozik, amelyek elfogadása maga után vonja az egységes dokumentum módosítását.

               (3)

               A Bizottság megvizsgálta és indokoltnak találta a szóban forgó módosítást. Mivel a szóban forgó módosítás az 510/2006/EK rendelet 9. cikkének (2) bekezdése értelmében kisebb jelentőségű, a Bizottság azt az említett rendelet 6. és 7. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Patata di Bologna” oltalom alatt álló eredetmegjelölés termékleírása e rendelet I. melléklete szerint módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 24-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 69., 2010.3.19., 1. o.

      I. MELLÉKLET
      A Bizottság a „Patata di Bologna” oltalom alatt álló eredetmegjelöléshez tartozó termékleírás következő módosításait hagyta jóvá:
      Az alábbiakban találhatók az egyes elemekre vonatkozó konkrét módosítások:

                  Víz: feltüntetésre került a laboratóriumban alkalmazandó vizsgálati módszer.

                  Fehérje: a fehérjetartalom tartománya 0,9–2,6 % értékre lett módosítva, és feltüntetésre került a laboratóriumban alkalmazandó vizsgálati módszer.

                  Zsír: a fogyasztható termék korábbi 0,09–1,12 %-os értéktartománya helyett csak a felső érték került meghatározásra.

            A meghatározott vizsgálati módszerrel való mérhetőség jelenlegi alsó határa 0,1 %, ezért a termékben az ennél alacsonyabb koncentrációban meglévő összetevők nem kimutathatók. Tekintettel arra, hogy a ténylegesen elérhető alsó határérték nem ismeretes, célszerű csak a felső értéket meghatározni.
      Feltüntetésre került a laboratóriumban alkalmazandó vizsgálati módszer.

                  Szénhidrátok: a termék szénhidráttartalmát jelölő értéktartomány 13,5–17,0 %-ról 8,0–19,0 %-ra nőtt. Kiemeljük továbbá, hogy a víz, a hamu, a zsír, a fehérje és a rostok vizsgálatok során nyert mérési adatai a 100 egységnyi termékekhez viszonyított értékek (az egyes összetevők mérése a feltüntetett vizsgálati módszerekkel történt). Ezért egyes paraméterek esetében a javasolt alsó és felső határértékekből szükségszerűen következik a szénhidráttartalomra vonatkozó értéktartomány módosítása is.

                  Élelmi rost: a termék rosttartalmát jelölő értéktartomány 2,2–2,7 %-ról 0,9–4,0 %-ra nőtt. Feltüntetésre került a laboratóriumban alkalmazandó vizsgálati módszer.

                  Ásványi anyagok: célszerűnek bizonyult a zárójelben felsorolt ásványok listájának törlése, és az „ásványi anyagok” kifejezés „nyershamu” kifejezéssel történő helyettesítése, a vizsgálati módszer és a megfelelő értékek feltüntetésével.

            A nyershamu vonatkozásában az ásványianyag-tartalom paramétereként azért is került meghatározásra nagyobb értéktartomány, mert a termék ásványianyag-tartalmát különféle tényezők befolyásolhatják. Tekintettel arra, hogy a hamutartalmat befolyásolni képes változók teljes ellenőrzése nehéz, célszerűnek és szükségszerűnek látszik a mintavételi eljárás meghatározásán kívül a minták vizsgálatra történő előkészítési eljárását is meghatározni.
      A „Patata di Bologna” OEM termékleírásának korábbi verziójában ismertetett egyes ásványi anyagok közül célszerű a burgonyában legnagyobb mértékben meglévő, és a burgonya tápanyagtartalmát tekintve meghatározó anyag, vagyis a kálium (K) mennyiségének feltüntetése; ez a 100 g fogyasztható termékben jelenlévő kálium tömegét jelöli mg-ban kifejezve, az előírt legkisebb káliumtartalom 250 mg/100 g, az EPA 3015A és az EPA 6010B vizsgálati módszerrel meghatározva.

                  Vitaminok: a vitaminok kifejezés túl általános. Javasoljuk a paraméter törlését, mivel a termékben jelenlévő valamennyi vitamin vizsgálati úton történő meghatározása túl magas bizonylatolási költségeket eredményezne, ugyanakkor a termék tápanyagtartalma és bemutatása szempontjából nem eredményezne kiemelkedően fontos adatokat. A gumós növényben a legnagyobb koncentrációban jelen lévő vitamin, a C-vitamin (L-aszkorbinsav) vizsgálata sem eredményezné a termékre jellemző adatok megismerését, minthogy a burgonya C-vitamin tartalma több, egymástól független paraméter függvényében változik (tárolási idő, vizsgálati módszer, évszakra jellemző feltételek, gyors romlás a mérés során).

                  Szárazanyag-tartalom: a zárójelben feltüntetett érték törlésre kerül, mert olyan fölösleges információt jelöl, amely nincs összhangban a korábban, a 100 g fogyasztható termék átlagos összetételénél meghatározott víztartalommal.

      II. MELLÉKLET
      EGYSÉGES DOKUMENTUM

         A TANÁCS 510/2006/EK RENDELETE

      „PATATA DI BOLOGNA”

         EK-szám: IT-PDO-0105-0934-02.01.2012

         OFJ ( ) OEM ( X )

      1.   Elnevezés

      „Patata di Bologna”
      2.   Tagállam vagy harmadik ország

      Olaszország
      3.   A mezőgazdasági termék vagy élelmiszer leírása

      3.1.   A termék típusa

                  1.6. osztály:

                  Gyümölcs, zöldségfélék és gabonafélék, frissen vagy feldolgozva

            3.2.   A termék leírása, amelyre az 1. pontban található elnevezés vonatkozik

      A termék a Primura fajtához tartozik, és külcsín, kémiai összetétel és érzékszervi tulajdonságok alapján az alábbi paraméterekkel jellemezhető: túlnyomórészt szabályos formájú, hosszúkás-ovális gumók, felületi, sekélyen ülő rügyekkel (szemekkel); ép, sima, külső hibáktól mentes héj; a gumó átmérője egységesen 40 és 75 mm közötti;
      a gumóhús tömör, színe a fehértől a szalmasárgáig változik;
      eltarthatósága jó.
      100 g fogyasztható termék átlagos összetétele az alábbiak szerint alakul:

                  —

                  Víz: 70,0–85,0 %; a méréshez használt laboratóriumi módszer az Olasz Köztársaság 1985. június 2-i, 145. sz. Hivatalos Közlönyében közzétett 1985. május 27-i miniszteri rendelet szerint.

                  —

                  Fehérje: 0,9–2,6 %; a méréshez használt laboratóriumi módszer az ISO 937:1978 (E) és az AOAC 932.08. sz. hivatalos módszer szerinti.

                  —

                  Maximális zsírtartalom: 1,12 %; a méréshez használt laboratóriumi módszer az ISTISAN 1996/34 (41–43. oldal) szerinti.

                  —

                  Szénhidrátok: 8,00–19,0 %. A víz, a hamu, a zsír, a fehérje és az élelmi rostok analitikai adatai a 100 egységnyi termékhez viszonyított értékek.

                  —

                  Élelmi rostok: 0,9–4,0 %; a vizsgálathoz használt laboratóriumi módszer az AOAC 985.29., 2003. évi 17. kiadás szerinti.

                  —

                  Nyershamu: 0,4–1,45 %; a méréshez használt vizsgálati módszer az ISTISAN 1996/34 (77–78. oldal) és az ISO 936:1998 (E) szerinti.

                  —

                  Kálium (K): 100 g termékben legalább 250 mg az alsó határértéke; a méréshez használt vizsgálati módszer az EPA 3015A és az EPA 6010B szerinti.

            A Primura a legjellegzetesebb bolognai burgonya. Tálaláskor jó megjelenésű, szárazanyag-tartalma közepes, a gumóhús tömör, íze jellegzetes, de nem túl erőteljes, eltarthatósága jó. E tulajdonságok a burgonya termesztésére igen alkalmas és az idők során változatlan állapotban megőrzött földeken való gazdálkodás révén alakulnak ki, és ezeknek köszönhetően a termék ma is kielégíti a piaci igényeket.
      3.3.   Nyersanyagok (kizárólag feldolgozott termékek esetén)

      —
      3.4.   Takarmány (kizárólag állati eredetű termékek esetén)

      —
      3.5.   Az előállítás azon műveletei, amelyeket a meghatározott földrajzi területen kell végrehajtani

      A termék előállításának valamennyi műveletét, a vetéstől a gumók betakarításáig az előállítási területen kell végezni.
      3.6.   A szeletelésre, aprításra, csomagolásra, stb. vonatkozó egyedi szabályok

      A termék előkészítése és csomagolása kizárólag Bologna megyében történhet. A „Patata di Bologna” OEM kiváló érzékszervi és kereskedelmi tulajdonságainak megőrzéséhez elengedhetetlen a helyes csomagolás. A helybeli termesztők ugyanis speciális ismereteket szereztek a termék helyes kezelése, szállítása, valamint – a nedvességtartalom csökkenésének mérséklése érdekében – a betakarítás utáni igen gyors kezelése, és hűtött helyiségekben történő tárolása tekintetében. A „Patata di Bologna” OEM minőségi jellemzőinek megőrzése ezen ismeretek révén, és a helyben végzett munkafolyamatok által, a növény természetes fiziológiai folyamatainak figyelembevételével lehetséges.
      3.7.   A címkézésre vonatkozó egyedi szabályok

      A fogyasztásra szánt „Patata di Bologna” az alábbi kiszerelésekben bocsátható fogyasztásra:

                  —

                  4 kg-os, 5 kg-os, 10 kg-os és 25 kg-os zsákok, legalább 10 cm széles, középen futó, nyomtatott csíkkal;

                  —

                  0,5 kg-os, 1 kg-os, 1,5 kg-os, 2 kg-os és 2,5 kg-os háló;

                  —

                  0,5 kg-os, 1 kg-os, 1,5 kg-os, 2 kg-os, 2,5 kg-os, 5 kg-os vertbag, quickbag, girsac kiszerelések és tasakok;

                  —

                  0,5 kg, 0,75 kg és 1 kg termék tárolására alkalmas tálcák;

                  —

                  10 kg, 12,5 kg, 15 kg, 20 kg és 25 kg termék tárolására alkalmas kartonok és kosarak.

            Az egyes kiszereléseken fel kell tüntetni a következő feliratot: „Patata di Bologna”, mellette az OEM megjelölést, és az alábbiak szerint meghatározott logót: egy stilizált burgonya ábrája, amelyet átlósan egy piros és egy kék színű szalag szel át, az alábbiaknak megfelelően:

                  —

                  a stilizált burgonya sárga színe Pantone Yellow 116 C, négyszínnyomott, 0/20/100/0;

                  —

                  az első átlós sáv piros színe Pantone Warm Red C, négyszínnyomott 0/100/100/0;

                  —

                  a második átlós sáv kék színe Pantone Blue 286 C, négyszínnyomott, 100/70/0/0.

            A szövegek nyomtatására használt tipográfiai betűtípus az Avenir normál és félkövér változata.
      A védjegyet az egyes kiszereléseken legalább 20 mm alapméretben, a „Patata di Bologna” OEM megjelölést pedig minden esetben a címkén szereplő valamennyi feliratnál nagyobb méretben kell feltüntetni.

      4.   A földrajzi terület tömör meghatározása

      Bologna megye
      5.   Kapcsolat a földrajzi területtel

      5.1.   A földrajzi terület sajátosságai

      A bolognai síkságon már február végétől – március elejétől enyhe tavaszi hőmérséklet jellemző, ami ideális az ebben az időszakban elvetett gumók megfelelő rügyezésének biztosításához. Az áprilistól júniusig tartó időszakra koncentrálódó, legintenzívebb vegetatív fejlődési szakaszban a hőmérséklet 25–28 °C, ami elősegíti a gumók kialakulását és növekedését, valamint szabályos érését. Az éves csapadékeloszlás kedvező a termesztés első, vegetatív növekedési szakaszában, illetve a gumókötés kezdetén, továbbá biztosítja a talajfelszín alatti víztartalom helyreállását, és a burgonya vetését előkészítő talajmegmunkálás feltételeit is.
      Vízrajzi szempontból a terület természetes patakjai és folyói – az Idice, a Reno, a Gaiana, a Fossatone, a Quaderna, a Rido, a Sillaro, a Samoggia, a Savena – és mesterséges csatornái – az emilia-romagna-i csatorna – révén vízzel bőségesen el van látva. A mesterséges csatornák kifejezetten azért épültek, hogy a művelt területeket vízzel lássák el a tavaszi-nyári időszakban, amikor erre leginkább szükség van.
      A zömmel ártéri, réteges, következésképp oxigénben gazdag talajok morfológiai jellemzői igen kedvező feltételeket teremtenek a burgonya fejlődéséhez.
      5.2.   A termék sajátosságai

      A „Patata di Bologna” előállítása kizárólag a Primura fajtából történik. Ez a fajta jól alkalmazkodott az előállítási területre jellemző talaj- és időjárási viszonyokhoz, és a bolognai burgonya jelképévé vált. Érzékszervi és minőségi szempontból a „Patata di Bologna” különösen sokáig eltartható, gumóhúsa textúrájának köszönhetően jellemzően nem szemcsés, felhasználása számos módon lehetséges: süthető olajban vagy sütőben, és párolható is. Jellegzetes, de nem túl erőteljes ízének és jó eltarthatóságának köszönhetően a megfelelő talajon, a hagyományokhoz kötődő agronómiai technikák alkalmazásával történő termesztés miatt napjainkban is viszonyítási pontul szolgál a piacon.
      5.3.   A földrajzi terület és (OEM esetében) a termék minősége vagy jellemzői vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat

      A „Patata di Bologna” OEM jellemzőit, illatát, ízét, a gumóhús és a héj színének intenzitását a genetikai tényezőkön túl a termesztési környezet (a talaj, az éghajlat, a termesztési technika, a tárolás típusa) is meghatározza, ezért nyilvánvaló a „Patata di Bologna” kapcsolata Bologna megyével. A burgonya termesztése az erre kifejezetten alkalmas talajjellemzők, az egyes fajták sajátos minőségi és érzékszervi tulajdonságai, valamint a termelők termesztési technikáinak hagyományai folytán már régóta kötődik a bolognai területhez. A bolognai területtel való kapcsolat a népesség élelemmel való ellátásának igényére vezethető vissza – ez különösen azokban az időszakokban volt fontos, amikor az emberi táplálkozás alapjának tartott gabona terméshozama gyenge volt –, illetve abból a meggyőződésből ered, hogy a burgonyatermesztés fejlesztése a megye javára válik azáltal, hogy felmenti az élelmiszerek más országokból történő beszerzésének kényszere alól. Ez a kapcsolat a termelők fáradságos munkájának köszönhetően fokozatosan erősödött: ők ugyanis lépésről lépésre tökéletesítették a szinte precíziós termesztési technikákat, egyre hatékonyabb, a termék minőségét nem befolyásoló berendezéseket hoztak létre, korszerű technikák és kereskedelmi szervezetek révén gondoskodtak a termék tárolásáról, amelyek nyomán a terület erős elhivatottságának is köszönhetően érvényre jutnak a burgonya kereskedelmi és minőségi jellemzői.
      A talaj (talajtan és vízrajz) és (az őszi-téli időszakban csapadékos, már február végétől enyhén tavaszias, illetve a gumóképződés idején optimális, azaz 25 °C körüli hőmérséklettel jellemezhető) éghajlat együtthatása kiváltotta sajátos környezeti feltételeknek köszönhetően az itt termő burgonya olyan jellegzetes fizikai és érzékszervi tulajdonságokkal rendelkezik, amelyektől minősége egyedi lesz (itt említhetjük a gumóhús textúráját és szemcseméretét, vagy a termék egyedi illatát és ízét.
      Amint az már Contri 1817-es keltezésű írásában is olvasható, Bologna megyében a talaj alkalmas a termesztésre, mivel a burgonya „az olyan területeket kedveli, ahonnan a víz már levonult, és a folyók áradásai folytán megemelkedtek”: a Bologna környéki lecsapolt területek pedig pontosan ilyenek. A talajban az idők során lezajlott változások révén, az Appenninekben eredő folyók és hegyi patakok által ideszállított és lerakott folyami hordalékból közepesen finom szerkezetű, viszonylag mély és jó vízáteresztő-képességgel rendelkező, savas kémhatású, szerves anyagokat tartalmazó sík területek jöttek létre, ahol a burgonya számára fontos, fő tápanyagelemek – mint a jelentős mennyiségű kálium – bőségesen megtalálhatók, továbbá foszfort és nitrogént is tartalmaznak. Mindez jó hatással van a burgonyatermesztésre, a felsorolt feltételek a járulékos gyökérzetű, főgyökérrendszer nélküli, sűrű mellékgyökérzettel rendelkező növény számára különösen kedvezőek.
      Történelmi-kulturális hivatkozások
      Bologna környékén a burgonyatermesztés a XIX. század elején terjedt el, elsősorban Pietro Maria Bignami agronómusnak köszönhetően: ő ismertette meg ugyanis a földművesekkel a burgonyát. A takarmányként való felhasználással párhuzamosan a jóízű gumókat a terület lakosai is egyre szélesebb körben fogyasztották.
      A XVIII. század végétől kezdődően és az egész XIX. század során számos tudós ecsetelte előnyeit és hátrányait, de különösen Contri műve, Opizzoni érsek, pápai legátus körlevele (1817), és a Benni-féle termesztési gyakorlati leírás járult hozzá a burgonyával beültetett területek ugrásszerű növekedéséhez.
      Említésre méltók továbbá Berti-Pichatnak és Bignardinak a XIX. század második felében publikált, a bolognai burgonyatermesztésről szóló értekezései. A XX. századra a burgonyatermesztés a megye területén valamennyi erre alkalmas területre kiterjedt, és mint ilyen, a síkságtól a dombvidékig és a hegyvidékig a helyi gazdaság fontos bevételi forrásává vált. Fejlődésnek indultak a burgonya termeléséhez kapcsolódó egyéb területek, modern, a termék hatékony kezelésére alkalmas tárolási és kereskedelmi struktúrák jöttek létre.

         Hivatkozás a termékleírás közzétételére

      A Minisztérium a „Patata di Bologna” OEM módosítása iránti kérelemnek az Olasz Köztársaság 2011. november 11-i, 263. számú Hivatalos Közlönyében történő közzétételével a fenti kérelem vonatkozásában elindította a nemzeti kifogásolási eljárást.
      A termékleírás egységes szerkezetbe foglalt szövege az alábbi internetes oldalon:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      vagy
      közvetlenül a Mezőgazdasági, Élelmezési és Erdőgazdálkodási Minisztérium honlapján (www.politicheagricole.it), a képernyő jobb felső részén található „Qualità e sicurezza” (Minőség és biztonság) címszóra, majd a „Disciplinari di produzione all’esame dell’UE” („Az uniós vizsgálatnak alávetett termékleírások”) menüpontra kattintva tekinthető meg.


title: A Bizottság (EU) 2016/1048 végrehajtási rendelete (2016. június 28.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               29.6.2016

               HU

               Az Európai Unió Hivatalos Lapja

               L 170/67

         A BIZOTTSÁG (EU) 2016/1048 VÉGREHAJTÁSI RENDELETE
   (2016. június 28.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 28-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  143,9

                  ZZ

                  143,9

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  165,0

                  CL

                  182,0

                  MA

                  174,9

                  UY

                  208,0

                  ZA

                  166,6

                  ZZ

                  179,3

                  0808 10 80

                  AR

                  128,2

                  BR

                  91,1

                  CL

                  133,7

                  CN

                  75,7

                  NZ

                  145,9

                  US

                  161,9

                  ZA

                  112,3

                  ZZ

                  121,3

                  0809 10 00

                  TR

                  224,3

                  ZA

                  254,4

                  ZZ

                  239,4

                  0809 29 00

                  TR

                  356,0

                  ZZ

                  356,0

                  0809 30 10 , 0809 30 90

                  TR

                  164,4

                  ZZ

                  164,4

                  0809 40 05

                  TR

                  148,6

                  ZZ

                  148,6

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Tanács 949/2011/EU végrehajtási rendelete ( 2011. szeptember 22. ) az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet végrehajtásáról

text:
               24.9.2011

               HU

               Az Európai Unió Hivatalos Lapja

               L 247/1

         A TANÁCS 949/2011/EU VÉGREHAJTÁSI RENDELETE
   (2011. szeptember 22.)
   az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet végrehajtásáról
   AZ EURÓPAI UNIÓ TANÁCSA,
   tekintettel az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló, 2005. április 12-i 560/2005/EK tanácsi rendeletre (1) és különösen annak 11a. cikke (2) bekezdésére,
   mivel:

               (1)

               A Tanács 2005. április 12-én elfogadta az 560/2005/EK rendeletet.

               (2)

               Tekintettel az elefántcsontparti fejleményekre, módosítani kell a korlátozó intézkedések hatálya alá tartozó természetes és jogi személyeknek, szervezeteknek és testületeknek az 560/2005/EK rendelet IA. mellékletében foglalt jegyzékét.

               (3)

               A sürgősségre tekintettel és az e rendeletben előírt intézkedések hatékonyságának biztosítása érdekében e rendeletnek haladéktalanul, a kihirdetéssel hatályba kell lépnie,

         ELFOGADTA EZT A RENDELETET:
   1. cikk
   Az e rendelet mellékletében felsorolt természetes személyeket törölni kell az 560/2005/EK rendelet IA. mellékletében található jegyzékből.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 22-én.

            a Tanács részéről

            az elnök

         M. DOWGIELEWICZ

      (1)  HL L 95., 2005.4.14., 1. o.

      MELLÉKLET

         Az 1. cikkben említett természetes személyek

                  2.

                  Nathanaël Ahouman Brouha, alezredes

                  19.

                  Yao N’Dré

                  52.

                  Timothée Ahoua N’Guetta

                  53.

                  Jacques André Daligou Monoko

                  54.

                  Bruno Walé Ekpo

                  55.

                  Félix Tano Kouakou

                  56.

                  Hortense Kouassi Angoran

                  57.

                  Joséphine Suzanne Touré

                  79.

                  Babri Gohourou Hilaire, vezérezredes

                  89.

                  Roland Dagher

                  105.

                  Zakaria Fellah

                  107.

                  Charles Kader Gore

                  109.

                  Kadio Morokro Mathieu


title: A Bizottság 626/2014/EU végrehajtási rendelete ( 2014. június 10. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
               13.6.2014

               HU

               Az Európai Unió Hivatalos Lapja

               L 174/26

         A BIZOTTSÁG 626/2014/EU VÉGREHAJTÁSI RENDELETE
   (2014. június 10.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.

               (2)

               Eltérőek a vélemények a gépjármű-üzemanyag előállításához nyersanyagként használt etil-alkoholt tartalmazó keverékek (2207 és 3824 KN-kód alá történő) besorolásával kapcsolatban.

               (3)

               A jogbiztonság érdekében ezért egyértelművé kell tenni a denaturált etil-alkohollal kapcsolatos 2207 20 KN-alszám alkalmazási körét.

               (4)

               A 2207 20 KN-alszámnak ki kell terjednie a legalább 50 térfogatszázalék alkoholtartalmú etil-alkoholra, különösen a gépjármű-üzemanyag előállításához nyersanyagként használt etil-alkohol vegyületekre, denaturálva, bizonyos anyagoknak az etil-alkoholhoz való hozzáadásával, hogy azokat visszafordíthatatlanul alkalmatlanná tegyék emberi fogyasztásra.

               (5)

               Az EN 15376:2011 „Gépjármű-üzemanyagok – Etanol motorbenzin-keverőkomponens – Követelmények és tesztmódszerek” elnevezésű, az Európai Szabványügyi Bizottság 2010. december 24-én jóváhagyott európai szabvány a szabad kereskedelmet előmozdító és az egységes piacot kiegészítő, önkéntes műszaki szabványokkal járul hozzá az Európai Unió célkitűzéseihez. A fenti szabvány 4.3 pontjában tartalmazza azon ajánlott denaturáló szerek listáját, amelyek nem károsak a gépjárművekre nézve. Az e listán szereplő anyagok a következők: az EN 228 szabványnak megfelelő motorbenzin, etil-terc-butiléter (ETBE), metil-terc-butiléter (MTBE), tercier-butilalkohol (TBA), 2-metil-1-propanol (izobutanol) és 2-propanol (izopropanol). A fenti denaturáló szerek közül egyet vagy többet lehet használni a keverékben, kivéve az izobutanolt és az izopropanolt, amelyek a keveréktől könnyen elkülöníthetők. Ezért azokat mindig más denaturáló szerrel együtt kell használni.

               (6)

               A Kombinált Nómenklatúra egységes uniós értelmezésének biztosítása érdekében annak Második része 22. árucsoportjához új Kiegészítő megjegyzést kell beilleszteni.

               (7)

               A Vámkódex Bizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra Második részének 22. árucsoportja a következő 12. Kiegészítő megjegyzéssel egészül ki:

                  „12.

                  A 2207 20 KN-alszám alá tartoznak a gépjármű-üzemanyag előállításához nyersanyagként használt etil-alkohol keverékek, legalább 50 térfogatszázalék alkoholtartalommal, az alábbi anyagok közül eggyel vagy többel denaturálva:

                              a)

                              motorbenzin (az EN 228-nak megfelelő);

                              b)

                              tercbutil-etil-éter (etil-tercier-butil-éter, ETBE);

                              c)

                              metil-terc-butiléter (MTBE);

                              d)

                              2-metil-propán-2-ol (terc-butil-alkohol, tercier-butil-alkohol, TBA);

                              e)

                              2-metil-propán-1-ol (2-metil-1-propanol, izobutanol);

                              f)

                              propán-2-ol (izopropil-alkohol, 2-propanol, izopropanol).

                        Az (1) bekezdés e) és f) pontjában említett denaturáló szereket az (1) bekezdés a)–d) pontjában felsorolt denaturáló szerek legalább egyikével együtt kell felhasználni.”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 10-én.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.


title: A Bizottság 486/2011/EU végrehajtási rendelete ( 2011. május 19. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.5.2011

               HU

               Az Európai Unió Hivatalos Lapja

               L 133/8

         A BIZOTTSÁG 486/2011/EU VÉGREHAJTÁSI RENDELETE
   (2011. május 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet),
   tekintettel a gyümölcs- és zöldségágazatban a 2200/96/EK, a 2201/96/EK és az 1182/2007/EK tanácsi rendeletre vonatkozó végrehajtási szabályok megállapításáról szóló, 2007. december 21-i 1580/2007/EK bizottsági rendeletre (2) és különösen annak 138. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 1580/2007/EK rendelet a mellékletében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 1580/2007/EK rendelet 138. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. május 20-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 19-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 350., 2007.12.31., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  JO

                  50,2

                  MA

                  40,7

                  TN

                  91,1

                  TR

                  73,2

                  ZZ

                  63,8

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  118,7

                  ZZ

                  102,8

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  58,6

                  IL

                  55,4

                  MA

                  46,2

                  TR

                  74,4

                  ZZ

                  58,7

                  0805 50 10

                  AR

                  72,2

                  TR

                  69,4

                  ZA

                  91,9

                  ZZ

                  77,8

                  0808 10 80

                  AR

                  94,1

                  BR

                  69,2

                  CA

                  108,5

                  CL

                  86,7

                  CN

                  112,1

                  NZ

                  112,4

                  US

                  151,2

                  UY

                  60,0

                  ZA

                  79,7

                  ZZ

                  97,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 456/2011/EU végrehajtási rendelete ( 2011. május 11. ) a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról

text:
               12.5.2011

               HU

               Az Európai Unió Hivatalos Lapja

               L 123/70

         A BIZOTTSÁG 456/2011/EU VÉGREHAJTÁSI RENDELETE
   (2011. május 11.)
   a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 36. cikke (2) bekezdése második albekezdésének második mondatára,
   mivel:

               (1)

               A 867/2010/EU bizottsági rendelet (3) a 2010/11-es gazdasági évre megállapította a fehér cukorra, a nyerscukorra és egyes szirupokra alkalmazandó irányadó árakat és kiegészítő importvámokat. Ezen árakat és vámokat legutóbb a 438/2011/EU bizottsági rendelet (4) módosította.

               (2)

               A Bizottság rendelkezésére álló adatok alapján az említett összegek módosításra szorulnak, a 951/2006/EK rendeletben foglalt előírásokkal és részletes szabályokkal összhangban,

         ELFOGADTA EZT A RENDELETET:
   1. cikk
   A 951/2006/EK rendelet 36. cikkében említett termékek behozatalára a 2010/11-es gazdasági évben alkalmazandó irányadó áraknak és kiegészítő vámoknak a 867/2010/EU rendelettel rögzített összege e rendelet melléklete szerint módosul.
   2. cikk
   Ez a rendelet 2011. május 12-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 11-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 259., 2010.10.1., 3. o.

      (4)  HL L 118., 2011.5.6., 6. o.

      MELLÉKLET

         A fehér cukor, a nyerscukor és az 1702 90 95 KN-kód alá tartozó termékek behozatalára vonatkozó irányadó árak és kiegészítő importvámok 2011. május 12-től alkalmazandó módosított összegei

                  (EUR)

                  KN-kód

                  Az adott termék nettó 100 kg-jára vonatkozó irányadó ár összege

                  Az adott termék nettó 100 kg-jára vonatkozó kiegészítő vám összege

                  1701 11 10 (1)

                  43,09

                  0,00

                  1701 11 90 (1)

                  43,09

                  1,98

                  1701 12 10 (1)

                  43,09

                  0,00

                  1701 12 90 (1)

                  43,09

                  1,68

                  1701 91 00 (2)

                  42,65

                  4,67

                  1701 99 10 (2)

                  42,65

                  1,54

                  1701 99 90 (2)

                  42,65

                  1,54

                  1702 90 95 (3)

                  0,43

                  0,26

         (1)  Az 1234/2007/EK rendelet IV. mellékletének III. pontjában meghatározott szabványminőségre megállapítva.

         (2)  Az 1234/2007/EK rendelet IV. mellékletének II. pontjában meghatározott szabványminőségre megállapítva.

         (3)  1 %-os szacharóztartalomra megállapítva.


title: A Tanács (EU) 2017/199 végrehajtási rendelete (2017. február 6.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (5) bekezdésének végrehajtásáról

text:
               7.2.2017

               HU

               Az Európai Unió Hivatalos Lapja

               L 32/1

         A TANÁCS (EU) 2017/199 VÉGREHAJTÁSI RENDELETE
   (2017. február 6.)
   a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (5) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendeletre (1) és különösen annak 9. cikke (5) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. július 18-án elfogadta az 1183/2005/EK rendeletet.

               (2)

               Az ENSZ Biztonsági Tanácsának az 1533 (2004) sz. ENSZ BT-határozat alapján létrehozott bizottsága 2016. október 13-án és 19-én 21, a korlátozó intézkedések hatálya alá tartozó személyre és egy, a korlátozó intézkedések hatálya alá tartozó szervezetre vonatkozóan naprakésszé tette az azonosító adatokat.

               (3)

               Az 1183/2005/EK rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 1183/2005/EK rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 6-án.

            a Tanács részéről

            az elnök

         F. MOGHERINI

      (1)  HL L 193., 2005.7.23., 1. o.

      MELLÉKLET
      Az alább felsorolt személyekre és szervezetekre vonatkozó bejegyzések helyébe a következő bejegyzések lépnek:

         „a)   A 2. és a 2a. cikkben említett személyek jegyzéke
         1.   Eric BADEGE

         Születési idő: 1971.
         Állampolgársága: kongói.
         Az ENSZ általi jegyzékbe vétel dátuma: 2012. december 31.
         Lakcíme: Ruanda (2016. június eleje)
         Egyéb információk: 2013 márciusában Ruandába menekült, és 2016 elején még ott tartózkodott.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Eric Badege – mint dandárparancsnok és az M23 kapcsolattartója Masisiben – olyan műveleteket irányított, melyek destabilizálták a Masisi terület egyes részeit Észak-Kivu tartományban. Az M23 csoport katonai parancsnokaként Badege súlyos jogsértésekért felelős, többek között fegyveres konfliktusokban gyermekek és nők ellen intézett célzott támadásokért. 2012 májusa óta a Raia Mutomboki csoport az M23 csoport irányításával több száz polgárt ölt meg összehangolt támadások során. Badege 2012 augusztusában közös támadásokat hajtott végre, melyek során válogatás nélkül mészárolták le polgárokat. E támadásokat Badege és Makoma Semivumbi Jacques ezredes közösen vezényelte le. Az M23 csoport több volt katonája azt állította, hogy az M23 csoport vezetői bármiféle eljárás nélkül kivégeztek több tucat gyermekkatonának toborzott gyermeket, akik megpróbáltak elmenekülni.
         A Human Rights Watch (HRW) 2012. szeptember 11-i jelentése szerint egy erőszakkal besorozott 18 éves ruandai férfi, akinek később sikerült megszöknie, azt nyilatkozta a HRW-nek, hogy szemtanúja volt annak, hogy az ő M23-as katonai egységéből kivégeztek egy 16 éves fiút, miután az júniusban megpróbált megszökni. A fiút az M23 harcosai elfogták, és halálra verték a többi besorozott előtt. A fiú megölésére parancsot adó M23-as parancsnok állítólag azzal magyarázta a fiú meggyilkolását a többi besorozottnak, hogy „el akart hagyni minket”. A jelentésben az is szerepel, hogy a szemtanúk szerint eljárás nélkül legalább 33 újonnan besorozott személyt és az M23 más katonáit is kivégezték, miután azok megpróbáltak megszökni. Volt akit megkötöztek és a többiek előtt lőttek le, példát statuálva, hogy milyen büntetés várhat rájuk. Egy fiatal besorozott a következőket nyilatkozta a HRW-nek: „amikor az M23 tagjai voltunk, azt mondták nekünk, hogy [választhatunk:] vagy velük maradunk, vagy meghalunk. Sokan megpróbáltak elmenekülni. Akiknek a nyomára akadtak, azokra az azonnali halál várt.”
         Badege 2013 márciusában Ruandába menekült, és 2016 elején még ott tartózkodott.
         2.   Frank Kakolele BWAMBALE

         (más néven: a) FRANK KAKORERE; b) FRANK KAKORERE BWAMBALE; c) AIGLE BLANC)
         Tisztsége: az FARDC tábornoka.
         Állampolgársága: kongói.
         Az ENSZ általi jegyzékbe vétel dátuma: 2005. november 1.
         Lakcíme: Kinshasa, Kongói Demokratikus Köztársaság (2016. június)
         Egyéb információk: 2008 januárjában kilépett a CNDP-ből. 2011 júniusától Kinshasában tartózkodik. Kakolele 2010 óta olyan tevékenységekben vesz részt, amelyeket látszólag a KDK kormányának a fegyveres konfliktusból kikerülő övezetek stabilizációs és újjáépítési programjához (Programme de Stabilisation et Reconstruction des Zones Sortant des Conflits Armés – STAREC) kapcsolódóan indítottak; itt említendő Kakolele részvétele egy 2011. márciusi gomai, illetve beni STAREC-misszióban. A KDK hatóságai 2013 decemberében letartóztatták az Észak-Kivu tartományban található Beniben a DDR-folyamat állítólagos akadályozásáért. A KDK-t elhagyva egy ideig Kenyában élt, majd a KDK kormánya visszahívta, hogy segítsen rendezni a Beni területen kialakult helyzet. 2015 októberében Mambasa területén letartóztatták, mivel állítólag egy Mai Mai csoportot támogatott, ám vádat nem emeltek ellene. 2016 júniusában még Kinshasában tartózkodott.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Frank Kakolele Bwambale az RCD-ML vezetőjeként befolyást gyakorolt az RCD-ML által követett irányvonalak kialakítására, valamint ellátta a fegyverkereskedelemért felelős, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó RCD-ML-erők tevékenységei feletti irányítást és ellenőrzést. 2008 januárjában kilépett a CNDP-ből. Kakolele 2010 óta olyan tevékenységekben vett részt, amelyeket látszólag a KDK kormányának a fegyveres konfliktusból kikerülő övezetek stabilizációs és újjáépítési programjához (Programme de Stabilisation et Reconstruction des Zones Sortant des Conflits Armés – STAREC) kapcsolódóan indítottak; itt említendő Kakolele részvétele egy 2011. márciusi gomai, illetve beni STAREC-misszióban.
         A KDK-t elhagyva egy ideig Kenyában élt, majd a KDK kormánya visszahívta, hogy segítsen rendezni a Beni területen kialakult helyzet. 2015 októberében Mambasa közelében letartóztatták, mivel állítólag egy Mai Mai csoportot támogatott, ám vádat nem emeltek ellene. Kakolele 2016 júniusában még Kinshasában tartózkodott.
         3.   Gaston IYAMUREMYE

         (más néven: a) Byiringiro Victor Rumuli; b) Victor Rumuri; c) Michel Byiringiro; d) Rumuli)
         Tisztsége: a) az FDLR ideiglenes elnöke; b) az FDLR-FOCA első alelnöke; c) az FDLR-FOCA vezérőrnagya
         Lakcíme: Észak-Kivu tartomány, Kongói Demokratikus Köztársaság (2016. június)
         Születési idő: 1948.
         Születési hely: a) Musanze körzet (Északi tartomány), Ruanda; b) Ruhengeri, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2010. december 1.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Gaston Iyamuremye az FDLR első alelnöke és egyben ideiglenes elnöke. Ezenfelül az FDLR fegyveres szárnyának, a FOCA-nak a vezérőrnagya. Iyamuremye 2016 júniusában még a Kongói Demokratikus Köztársaság Észak-Kivu tartományában tartózkodott.
         4.   Innocent KAINA

         (más néven: a) Colonel Innocent KAINA; b) India Queen)
         Tisztsége: az M23 volt parancsnokhelyettese
         Lakcíme: Uganda (2016. eleje)
         Születési idő: 1973. november.
         Születési hely: Bunagana, Rutshuru terület, Kongói Demokratikus Köztársaság.
         Az ENSZ általi jegyzékbe vétel dátuma: 2012. november 30.
         Egyéb információk: Az M23 parancsnokhelyettese lett azt követően, hogy Bosco Taganda frakciója 2013 márciusában Ruandába menekült. 2013 novemberében Ugandába menekült. 2016 elején még Ugandában tartózkodott.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Innocent Kaina a Mouvement du 23 Mars (M23) egykori körzetparancsnoka, majd helyettes parancsnoka. Számos alkalommal súlyosan megsértette a nemzetközi jogot és az emberi jogokat, illetve felelősség terheli ilyen jogsértésekért. 2007 júliusában a kinshasai katonai bíróság elítélte az Ituri körzetben 2003 májusa és 2005 decembere között elkövetett emberiesség elleni bűncselekmények miatt. 2009-ben a kongói kormány és a CNDP közötti békemegállapodás részeként szabadult. Az FARDC tagjaként felelősség terheli a 2009-ben a Masisi régióban elkövetett kivégzésekért, elrablásokért és megcsonkításokért. Taganda tábornok irányítása alatt álló parancsnokként ő kezdeményezte a volt CNDP-katonák lázadását Rutshuru régióban 2012 áprilisában. Ő biztosította a lázadók Masisiből való kivonulását. 2012 májusa és augusztusa között felügyelte több mint 150 gyermeknek az M23 felkelés céljaira való besorozását és kiképzését, a szökni próbálókat lelőtte. 2012. júliusban Berundába és Deghóba utazott, hogy az M23 céljaira toborozzon és mozgósítson. Kaina 2013 novemberében Ugandába menekült, és 2016 elején még ott tartózkodott.
         6.   Germain KATANGA

         Állampolgársága: kongói.
         Születési idő: 1978. április 28.
         Születési hely: Mambasa, Ituri tartomány, Kongói Demokratikus Köztársaság
         Lakcíme: Kongói Demokratikus Köztársaság (börtönben)
         Az ENSZ általi jegyzékbe vétel dátuma: 2005. november 1.
         Egyéb információk: 2004 decemberében kinevezték az FARDC tábornokának. A KDK kormánya 2007. október 18-án átadta a Nemzetközi Büntetőbíróságnak. Az NBB 2014. május 23-án 12 év börtönbüntetésre ítélte háborús bűncselekményekért és emberiesség elleni bűncselekményekért, de ezt az ítéletet az NBB fellebbezési tanácsa lecsökkentette, kijelentve, hogy Katanga 2016. január 18-ával letölti börtönbüntetését. Noha Katangát a per során végig Hollandiában tartották fogva, 2015 decemberében egy KDK-beli börtönbe szállították át, és az Ituriban korábban elkövetett más bűncselekményekért emeltek vádat ellene.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Germain Katanga az FRPI parancsnoka volt. A fegyverembargót megsértve érintetté vált a fegyverkereskedelemben. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint a 2002–2003-as időszakban felelős volt a gyermekkatonák ituri toborzásáért és bevetéséért. 2004 decemberében kinevezték az FARDC tábornokának. A KDK kormánya 2007. október 18-án átadta a Nemzetközi Büntetőbíróságnak. Az NBB 2014. május 23-án 12 év börtönbüntetésre ítélte háborús bűncselekményekért és emberiesség elleni bűncselekményekért, de ezt az ítéletet az NBB fellebbezési tanácsa lecsökkentette, kijelentve, hogy Katanga 2016. január 18-ával letölti börtönbüntetését. Noha Katangát a per során végig Hollandiában tartották fogva, 2015 decemberében egy KDK-beli börtönbe szállították át, és az Ituriban korábban elkövetett bűncselekményekért emeltek vádat ellene.
         7.   Thomas LUBANGA

         Születési hely: Ituri, Kongói Demokratikus Köztársaság.
         Állampolgársága: kongói.
         Lakcíme: Kongói Demokratikus Köztársaság (börtönben)
         Az ENSZ általi jegyzékbe vétel dátuma: 2005. november 1.
         Egyéb információk: 2005 márciusában letartóztatták Kinshasában az UPC/L emberi jogok megsértésében való érintettsége miatt. 2006. március 17-én átadták az NBB-nek. Az NBB 2012 márciusában 14 év börtönbüntetésre ítélte. Az NBB fellebbviteli bírái 2014. december 1-jén helybenhagyták Lubanga bűnösségének megállapítását és kiszabott büntetését. 2015. december 19-én átszállították egy KDK-beli börtönbe, hogy büntetése fennmaradó részét ott töltse le.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         A fegyverkereskedelemben érintett, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó UPC/L korábbi elnöke. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint a 2002–2003-as időszakban felelős volt a gyermekkatonák ituri toborzásáért és bevetéséért. 2005 márciusában letartóztatták Kinshasában az UPC/L emberi jogok megsértésében való érintettsége miatt. A KDK-beli hatóságok 2006. március 17-én átadták az NBB-nek. Az NBB 2012 márciusában 14 év börtönbüntetésre ítélte. Az NBB fellebbviteli bírái 2014. december 1-jén helybenhagyták Lubanga bűnösségének megállapítását és kiszabott büntetését. 2015. december 19-én átszállították egy KDK-beli börtönbe, hogy büntetése fennmaradó részét ott töltse le.
         9.   Khawa Panga MANDRO

         (más néven: a) Kawa Panga; b) Kawa Panga Mandro; c) Kawa Mandro; d) Yves Andoul Karim; e) Mandro Panga Kahwa; f) Yves Khawa Panga Mandro; g) Chief Kahwa; h) Kawa)
         Születési idő: 1973. augusztus 20.
         Születési hely: Bunia, Kongói Demokratikus Köztársaság.
         Lakcíme: Uganda (2016. május).
         Állampolgársága: kongói.
         Az ENSZ általi jegyzékbe vétel dátuma: 2005. november 1.
         Egyéb információk: 2005 áprilisában a buniai börtönbe került az ituri békefolyamat szabotálása miatt. A kongói hatóságok 2005 októberében letartóztatták, a kisangani fellebbviteli bíróság felmentette, majd ezt követően átadták a kinshasai igazságügyi hatóságoknak a következő újabb vádakkal: emberiesség elleni bűncselekmények, háborús bűncselekmények, emberölés, súlyos testi sértés és bántalmazás. 2014 augusztusában a KDK egyik katonai bírósága Kisanganiban bűnösnek találta háborús bűncselekmények és emberiesség elleni bűncselekmények elkövetésében, kilenc év börtönbüntetésre ítélte és elrendelte, hogy megközelítőleg 85 000 USD kártérítést fizessen az áldozatoknak. Letöltötte börtönbüntetését, és 2016 májusában még Ugandában tartózkodott.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Khawa Panga Mandro a fegyverkereskedelemben érintett, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó PUSIC korábbi elnöke. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint a 2001–2002-es időszakban felelős volt gyermekkatonák toborzásáért és bevetéséért. 2005 áprilisában a buniai börtönbe került az ituri békefolyamat szabotálása miatt. A kongói hatóságok 2005 októberében letartóztatták, a kisangani fellebbviteli bíróság felmentette, majd ezt követően átadták a kinshasai igazságügyi hatóságoknak a következő újabb vádakkal: emberiesség elleni bűncselekmények, háborús bűncselekmények, emberölés, súlyos testi sértés és bántalmazás. 2014 augusztusában a KDK egyik katonai bírósága Kisanganiban bűnösnek találta háborús bűncselekmények és emberiesség elleni bűncselekmények elkövetésében, kilenc év börtönbüntetésre ítélte és elrendelte, hogy megközelítőleg 85 000 USD kártérítést fizessen az áldozatoknak. Letöltötte börtönbüntetését, és 2016 májusában még Ugandában tartózkodott.
         10.   Callixte MBARUSHIMANA

         Tisztsége: az FDLR ügyvezető titkára
         Születési idő: 1963. július 24.
         Születési hely: Ndusu, Ruhengeri körzet, Északi tartomány, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2009. március 3.
         Egyéb információk: Az FLDR-csapatok által a Kivu tartományokban 2009-ben elkövetett háborús bűncselekmények és emberiesség elleni bűncselekmények miatt kiadott NBB-elfogatóparancs alapján 2010. október 3-án Párizsban letartóztatták, majd 2011. január 25-én átszállították Hágába, de az NBB 2011 végén szabadlábra helyezte. 2014. november 29-én 5 évre az FDLR ügyvezető titkárának választották.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Callixte Mbarushimana letartóztatásáig az FDLR ügyvezető titkára és az FDLR vezető katonai parancsnokságának alelnöke. Az 1857 (2008) sz. ENSZ BT-határozat rendelkező része 4. pontjának b) alpontja értelmében a Kongói Demokratikus Köztársaságban működő külföldi fegyveres csoport politikai/katonai vezetőjeként akadályozta a leszerelést és a harcosok önkéntes hazatelepülését vagy visszatelepülését. Az FLDR-csapatok által a Kivu tartományokban 2009-ben elkövetett háborús bűncselekmények és emberiesség elleni bűncselekmények miatt kiadott NBB-elfogatóparancs alapján 2010. október 3-án Párizsban letartóztatták, 2011. január 25-én átszállították Hágába, de az NBB 2011 végén szabadlábra helyezte. 2014. november 29-én 5 évre ismét az FDLR ügyvezető titkárának választották.
         12.   Sylvestre MUDACUMURA

         (más néven: a) Mupenzi Bernard; b) General Major Mupenzi; c) General Mudacumura; d) Pharaoh; e) Radja)
         Tisztsége: a) az FDLR-FOCA parancsnoka; b) az FDLR-FOCA altábornagya.
         Születési idő: 1954
         Születési hely: Cellule Ferege, Gatumba szektor, Kibilira kommün, Gisenyi prefektúra, Ruanda
         Lakcíme: Észak-Kivu tartomány, Kongói Demokratikus Köztársaság (2016. június)
         Állampolgársága: ruandai.
         Az ENSZ általi jegyzékbe vétel dátuma: 2005. november 1.
         Egyéb információk: A Nemzetközi Büntetőbíróság 2012. július 12-én elfogatóparancsot adott ki Mudacumura ellen kilenc rendben elkövetett háborús bűncselekmények miatt, többek között polgárok elleni támadások, gyilkosság, csonkítás, kegyetlen bánásmód, nemi erőszak, kínzás, tulajdon megsemmisítése, fosztogatás, és az emberi méltóság többszöri kirívó megsértése miatt, melyeket a vádak szerint 2009 és 2010 között követett el a KDK-ban.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Sylvestre Mudacumura az FDLR fegyveres szárnyának, a FOCA-nak a vezetőjeként befolyást gyakorol az FDLR-FOCA által követett irányvonalak kialakítására, valamint ellátja a fegyverkereskedelemért felelős, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó FDLR-erők tevékenységei feletti irányítást és ellenőrzést. Mudacumura (vagy beosztottja) telefonkapcsolatban volt Murwanashyaka FDLR-vezetővel Németországban, többek között a 2009. májusi busurungi mészárlás idején, és Guillaume őrnagy katonai parancsnokkal a 2009-es „Umoja Wetu” és „Kimia II” művelet idején. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint a 2002–2007-es időszakban 27 esetben felelős volt az irányítása alatt álló csapatok által gyermekkatonáknak Észak-Kivuban történő toborzásáért és bevetéséért. 2016 közepén Mudacumura az FDLR fegyveres szárnyának általános parancsnokaként és altábornagyként még a Kongói Demokratikus Köztársaság Észak-Kivu tartományában tartózkodott.
         14.   Leopold MUJYAMBERE

         (más néven: a) Musenyeri; b) Achille; c) Frere Petrus Ibrahim)
         Tisztsége: a) az FDLR-FOCA vezérkari főnöke; b) az FDLR-FOCA ideiglenes helyettes parancsnoka
         Lakcíme: Kinshasa, Kongói Demokratikus Köztársaság (2016. június)
         Születési idő: a) 1962. március 17.; b) 1966 körül.
         Születési hely: Kigali, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2009. március 3.
         Egyéb információ: 2014-ben lett az FDLR-FOCA megbízott helyettes parancsnoka. A KDK-beli Gomában a kongói biztonsági erők 2016. május elején foglyul ejtették, majd Kinshasába szállították.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Leopold Mujyambere az FDLR fegyveres szárnya, a FOCA második hadosztályának korábbi parancsnoka. A Kongói Demokratikus Köztársaságban működő külföldi fegyveres csoport katonai vezetőjeként – az 1857 (2008) sz. ENSZ BT-határozat rendelkező része 4. pontjának b) alpontját megsértve – akadályozta a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR-FOCA-tól visszakapott lányokat előzőleg elrabolták és megerőszakolták. 2007 közepétől az FDLR-FOCA – amely korábban a tízes éveik második felében járó fiúkat toborozta – 10 éves kortól fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) sz. ENSZ BT-határozat rendelkező része 4. pontjának d) és e) alpontját.
         2011 júniusában az FDLR-FOCA dél-kivui műveleti körzetének (akkori elnevezése: „Amazon”) parancsnoka. Később a FOCA vezérkari főnökévé, majd 2014-ben megbízott helyettes parancsnokká léptették elő. A KDK-beli Gomában a kongói biztonsági erők 2016. május elején foglyul ejtették, majd Kinshasába szállították.
         15.   Jamil MUKULU

         (más néven: a) Steven Alirabaki; b) David Kyagulanyi; c) Musezi Talengelanimiro; d) Mzee Tutu; e) Abdullah Junjuaka; f) Alilabaki Kyagulanyi; g) Hussein Muhammad; h) Nicolas Luumu; i) Julius Elius Mashauri; j) David Amos Mazengo; k) Professor Musharaf; l) Talengelanimiro)
         Tisztsége: a) a Szövetséges Demokratikus Erők (ADF) vezetője; b) parancsnok, Szövetséges Demokratikus Erők.
         Lakcíme: jelentések szerint börtönbüntetését tölti Ugandában (2016. szeptember)
         Születési idő: a) 1965; b) 1964. január 1.
         Születési hely: Ntoke falu, Ntenjeru járás, Kayunga körzet, Uganda.
         Állampolgársága: ugandai.
         Az ENSZ általi jegyzékbe vétel dátuma: 2011. október 12.
         Egyéb információk: 2015 áprilisában Tanzániában letartóztatták, majd 2015 júliusában kiadták Ugandának. A jelentések szerint Mukulu 2016 szeptemberében még rendőrségi fogdában várta, hogy háborús bűncselekmények és a genfi egyezmény ugandai jog szerinti, többszöri súlyos megsértése miatt bíróság elé állítsák.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         A nyilvános források és a hivatalos jelentések szerint – többek között az ENSZ BT KDK-val foglalkozó szankcióbizottsága szakértői csoportjának jelentései szerint – Jamil Mukulu a KDK-ban tevékenykedő külföldi fegyveres csoport, az ADF katonai vezetője, és az 1857 (2008) sz. határozat 4. pontjának b) alpontja értelmében akadályozza az ADF fegyvereseinek leszerelését, önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottsága szakértői csoportjának jelentései szerint Jamil Mukulu anyagi és emberi támogatást nyújtott a KDK területén tevékenykedő külföldi fegyveres csoport, az ADF számára. Különböző források, többek között az ENSZ BT KDK-val foglalkozó szankcióbizottsága szakértői csoportjának jelentései szerint Jamil Mukulu finanszírozást biztosított, befolyásolta az ADF által követett irányvonalak kialakítását és közvetlen felelősséget vállalt az ADF-erők irányításában és ellenőrzésében, különösen a nemzetközi terrorista hálózatokkal kialakított kapcsolatok felügyelete révén.
         16.   Ignace MURWANASHYAKA

         (más néven: Dr. Ignace)
         Megszólítás: Dr.
         Tisztsége: az FDLR elnöke
         Lakcíme: Németország (börtönben)
         Születési idő: 1963. május 14.
         Születési hely: a) Butera, Ruanda; b) Ngoma, Butare, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2005. november 1.
         Egyéb információk: A német hatóságok 2009. november 17-én letartóztatták, majd a német bíróság 2015. szeptember 28-án bűnösnek találta külföldi terrorista csoport irányításának, illetve háborús bűncselekmények segédletének vádjában. 13 év börtönbüntetésre ítélték, és 2016 júniusában egy németországi börtönben töltötte büntetését. 2014. november 29-én 5 évre ismét az FDLR elnökének választották.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Ignace Murwanashyaka a fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat 20. pontjában említett fegyveres csoportok és milíciák közé tartozó FDLR elnökeként befolyást gyakorolt az FDLR által követett irányvonalak kialakítására. Telefonkapcsolatban volt az FDLR helyszíni katonai parancsnokságával (többek között a 2009 májusi busurungi mészárlás idején); katonai parancsokat adott a legfelsőbb parancsnokságnak; részt vett a fegyverek és a lőszerek FDLR-egységeknek való átadása koordinálásában és a használati utasítások továbbításában; az FDLR ellenőrzése alá tartozó területeken található természeti erőforrások tiltott értékesítésén keresztül szerzett nagy pénzösszegeket kezelte. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala parancsnokként felelős volt az FDLR által gyermekkatonáknak Kelet-Kongóban történő toborzásáért és bevetéséért. A német hatóságok 2009. november 17-én letartóztatták, majd a német bíróság 2015. szeptember 28-án bűnösnek találta külföldi terrorista csoport irányításának, illetve háborús bűncselekmények segédletének vádjában. 13 év börtönbüntetésre ítélték, és 2016 júniusában egy németországi börtönben töltötte büntetését. 2014. november 29-én 5 évre ismét az FDLR elnökének választották.
         17.   Straton MUSONI

         (más néven: IO Musoni)
         Tisztsége: az FDLR volt elnökhelyettese
         Születési idő: a) 1961 április 6.; b) 1961. június 4.
         Születési hely: Mugambazi, Kigali, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2007. március 29.
         Egyéb információk: A német hatóságok 2009. november 17-én letartóztatták, majd a német bíróság 2015. szeptember 28-án bűnösnek találta külföldi terrorista csoport irányításának vádjában, és 8 év börtönbüntetésre ítélték. Musonit a pert követően azonnal szabadlábra helyezték, mivel akkor a büntetéséből már több mint 5 évet letöltött.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Straton Muson a KDK-ban tevékenykedő külföldi fegyveres csoport, az FDLR elnökhelyettese volt. Akadályozta az e csoporthoz tartozó harcosok leszerelését és önkéntes hazatelepülését vagy visszatelepülését, megsértve ezáltal az 1649 (2005) sz. ENSZ-határozatot. A német hatóságok 2009. november 17-én letartóztatták, majd a német bíróság 2015. szeptember 28-án bűnösnek találta külföldi terrorista csoport irányításának vádjában, és 8 év börtönbüntetésre ítélték. Musonit a pert követően azonnal szabadlábra helyezték, mivel akkor a büntetéséből már több mint 5 évet letöltött.
         18.   Jules MUTEBUTSI

         (más néven: a) Jules Mutebusi; b) Jules Mutebuzi; c) Colonel Mutebutsi)
         Születési idő: 1964.
         Születési hely: Minembwe, Dél-Kivu, Kongói Demokratikus Köztársaság.
         Állampolgársága: kongói.
         Az ENSZ általi jegyzékbe vétel dátuma: 2005. november 1.
         Egyéb információk: Az FARDC tizedik katonai körzetének korábbi körzeti katonai parancsnokhelyettese, 2004 áprilisában fegyelmi vétség miatt elbocsátották. A ruandai hatóságok 2007 decemberében letartóztatták, amikor a KDK irányában megkísérelte átlépni a határt. Jelentések szerint 2014. május 9-én Kigaliban elhunyt.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Jules Mutebutsi az egykori RCD-G egyéb rebellis elemeivel együtt a Bukavu városát 2004 májusában erőszakkal elfoglaló erőkhöz csatlakozott. A fegyverembargót megsértve érintett abban, hogy fegyvereket fogadott el az FARDC-n kívüli szervezetektől, valamint hogy felszereléseket biztosított az 1493 (2003) sz. ENSZ BT-határozat 20. pontjában említett fegyveres csoportoknak és milíciáknak. Az FARDC tizedik katonai körzetének korábbi körzeti katonai parancsnokhelyettese, 2004 áprilisában fegyelmi vétség miatt elbocsátották. A ruandai hatóságok 2007 decemberében letartóztatták, amikor a KDK irányában megkísérelte átlépni a határt. Jelentések szerint 2014. május 9-én Kigaliban elhunyt.
         20.   Mathieu Chui NGUDJOLO

         (más néven: Cui Ngudjolo)
         Állampolgársága: kongói.
         Lakcíme: Kongói Demokratikus Köztársaság
         Születési idő: 1970. október 8.
         Születési hely: Bunia, Ituri tartomány, Kongói Demokratikus Köztársaság
         Az ENSZ általi jegyzékbe vétel dátuma: 2005. november 1.
         Egyéb információk: 2003 októberében az Egyesült Nemzetek Szervezete kongói demokratikus köztársaságbeli missziója (MONUC) letartóztatta Buniában. A KDK kormánya 2008. február 7-én átadta a Nemzetközi Büntetőbíróságnak. Az NBB 2012 decemberében minden vádpont alól felmentette, és a fellebbezési tanács 2015. február 27-én az ítéletet helyben hagyta. Ngudjolo Hollandiában menedékkérelmet nyújtott be, de elutasították. 2015. május 11-én visszatoloncolták a KDK-ba.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Mathieu Chui Ngudjolo az FRPI vezérkari főnökeként befolyást gyakorolt az FRPI által követett irányvonalak kialakítására, valamint ellátta a fegyverkereskedelemért felelős, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó FRPI-erők tevékenységei feletti irányítást és ellenőrzést. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint felelős volt a 15 év alatti gyermekkatonák 2006-os ituri toborzásáért és bevetéséért. 2003 októberében az Egyesült Nemzetek Szervezetének kongói demokratikus köztársaságbeli missziója (MONUC) letartóztatta Buniában. A KDK kormánya később, 2008. február 7-én átadta a Nemzetközi Büntetőbíróságnak. Az NBB 2012 decemberében minden vádpont alól felmentette, és a fellebbezési tanács 2015. február 27-én az ítéletet helyben hagyta. Ngudjolo Hollandiában menedékkérelmet nyújtott be, de elutasították. 2015. május 11-én visszatoloncolták a KDK-ba.
         21.   Floribert Ngabu NJABU

         (más néven: a) Floribert Njabu Ngabu; b) Floribert Ndjabu; c) Floribert Ngabu Ndjabu)
         Állampolgársága: kongói, Kongói Demokratikus Köztársaság; útlevélszám: OB 0243318
         Születési idő: 1971. május 23.
         Az ENSZ általi jegyzékbe vétel dátuma: 2005. november 1.
         Egyéb információk: 2005 márciusától házi őrizetben volt Kinshasában az FNI emberi jogok megsértésében való érintettsége miatt. 2011. március 27-én átszállították Hágába, hogy az NBB-n tanúskodjon a Germain Katanga és a Mathieu Ngudjolo ellen indított ügyekben. 2011 májusában menedékjog iránti kérelmet nyújtott be Hollandiában. 2012 októberében egy holland bíróság elutasította a menedékjog iránti kérelmét. 2014 júliusában Hollandiából a KDK-ba deportálták, ahol letartóztatták.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Floribert Ngabu Njabu a fegyverkereskedelemben érintett, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó FNI elnöke. 2005 márciusától házi őrizetben volt Kinshasában az FNI emberi jogok megsértésében való érintettsége miatt. 2011. március 27-én átszállították Hágába, hogy az NBB-n tanúskodjon a Germain Katanga és a Mathieu Ngudjolo ellen indított ügyekben. 2011 májusában menedékjog iránti kérelmet nyújtott be Hollandiában. 2012 októberében egy holland bíróság elutasította a menedékjog iránti kérelmét; az ügy jelenleg fellebbezés alatt áll.
         23.   Felicien NSANZUBUKIRE

         (más néven: Fred Irakeza)
         Tisztsége: a) az FDLR-FOCA alkörzeti parancsnoka; b) az FDLR-FOCA ezredese
         Lakcíme: Dél-Kivu tartomány, Kongói Demokratikus Köztársaság (2016. június).
         Születési idő: 1967.
         Születési hely: a) Murama, Kigali, Ruanda; b) Rubungo, Kigali, Ruanda; c) Kinyinya, Kigali, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2010. december 1.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         A 2008 novembere és 2009 áprilisa közötti időszakban Felicien Nsanzubukire felügyelte és koordinálta a fegyverek és a lőszerek tiltott kereskedelmét a Tanzániai Egyesült Köztársaságból a Tanganyika-tavon keresztül a dél-kivui Uvira és Fizi tartományokban található FDLR-egységek számára. 2016 januárjában Nsanzubukire az FDLR-FOCA alkörzeti parancsnoka volt Dél-Kivu tartományban, ezredesi rangban.
         24.   Pacifique NTAWUNGUKA

         (más néven: a) Pacifique Ntawungula; b) Colonel Omega; c) Nzeri; d) Israel)
         Tisztsége: a) az FDLR-FOCA „SONOKI” körzeti parancsnoka; b) az FDLR-FOCA dandártábornoka.
         Lakcíme: Rutshuru terület, Észak-Kivu, Kongói Demokratikus Köztársaság (2016. június).
         Születési idő: a) 1964. január 1.; b) 1964 körül.
         Születési hely: Gaseke, Gisenyi tartomány, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2009. március 3.
         Egyéb információk: Egyiptomban részesült katonai kiképzésben.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Pacifique Ntawunguka az FDLR fegyveres szárnya, a FOCA első hadosztályának korábbi parancsnoka. A Kongói Demokratikus Köztársaságban működő külföldi fegyveres csoport katonai vezetőjeként – az 1857 (2008) sz. ENSZ BT-határozat rendelkező része 4. pontjának b) alpontját megsértve – akadályozta a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR-FOCA-tól visszakapott lányokat előzőleg elrabolták és megerőszakolták. 2007 közepétől az FDLR-FOCA – amely korábban a tízes éveik második felében járó fiúkat toborozta – 10 éves kortól fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) ENSZ BT-határozat rendelkező része 4. pontjának d) és e) alpontját. Egyiptomban részesült katonai kiképzésben.
         2016 közepétől az FDLR-FOCA „SONOKI” körzeti parancsnoka Észak-Kivu tartományban.
         26.   Stanislas NZEYIMANA

         (más néven: a) Deogratias Bigaruka Izabayo; b) Izabayo Deo; c) Jules Mateso Mlamba; d) Bigaruka; e) Bigurura)
         Tisztsége: az FDLR-FOCA volt helyettes parancsnoka.
         Születési idő: a) 1966. január 1.; b) 1966. augusztus 28.; c) 1967 körül.
         Születési hely: Mugusa, Butare, Ruanda.
         Állampolgársága: ruandai.
         Az ENSZ általi jegyzékbe vétel dátuma: 2009. március 3.
         Egyéb információk: 2013 elején nyoma veszett Tanzániában. Tartózkodási helye még 2016 júniusában is ismeretlen volt.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Stanislas Nzeyimana az FDLR fegyveres szárnya, a FOCA korábbi helyettes parancsnoka. A Kongói Demokratikus Köztársaságban működő külföldi fegyveres csoport katonai vezetőjeként – az 1857 (2008) sz. ENSZ BT-határozat rendelkező része 4. pontjának b) alpontját megsértve – akadályozta a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR-FOCA-tól visszakapott lányokat előzőleg elrabolták és megerőszakolták. 2007 közepétől az FDLR-FOCA – amely korábban a tízes éveik második felében járó fiúkat toborozta – 10 éves kortól fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) sz. ENSZ BT-határozat rendelkező része 4. pontjának d) és e) alpontját.
         Nzeyimana 2013 elején eltűnt Tanzániában. Tartózkodási helye még 2016 júniusában is ismeretlen volt.
         28.   Jean-Marie Lugerero RUNIGA

         (más néven: Jean-Marie Rugerero)
         Tisztsége: az M23 elnöke.
         Lakcíme: Rubavu/Mudende, Ruanda.
         Születési idő: a) 1960 körül; b) 1966. szeptember 9.
         Születési hely: Bukavu, Kongói Demokratikus Köztársaság.
         Az ENSZ általi jegyzékbe vétel dátuma: 2012. december 31.
         Egyéb információk: 2013. március 16-án belépett a Ruandai Köztársaságba. 2016-ban még Ruandában tartózkodott. Részt vett az Alliance pour le Salut du Peuple (ASP), egy új kongói politikai párt 2016. júniusi létrehozásában.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Egy 2012. július 9-én Sultani Makenga M23 vezető által aláírt dokumentum az M23 politikai szárnyának koordinátoraként nevezi meg Runigát. A dokumentum szerint Runiga kinevezésére azért volt szükség, mert biztosítani kellett az M23 által képviselt ügy láthatóságát. A csoport honlapján szereplő bejegyzésekben Runiga az M23 „elnökeként” került megnevezésre. Vezető szerepét a szakértői csoport 2012. novemberi jelentése is megerősítette, amely Runigára az „M23 vezetőjeként” utal.
         A szakértői csoport 2012. november 15-i végső jelentése szerint 2012. július 29-én Runiga vezetésével küldöttség utazott az ugandai Kampalába, mely véglegesítette a Nagy Tavak régiójáról szóló nemzetközi konferencián tervezett tárgyalások előtt az M23 mozgalom 21 pontos programját. A BBC 2012. november 23-i cikke szerint az M23 csoport akkor alakult meg, amikor a CNDP volt tagjai, akik az FARDC-hez álltak át, tiltakozásba kezdtek a rossz körülmények, az alacsony bérek és a CNDP és a KDK közötti 2009. március 23-i békemegállapodás maradéktalan végrehajtásának meghiúsulása miatt, aminek nyomán a CNDP beolvadt az FARDC-be. Az IPIS 2012. novemberi jelentése szerint az M23 csoport aktív katonai műveleteket hajtott végre annak érdekében, hogy a KDK keleti területe fölött átvegye az irányítást. Az M23 csoport és az FARDC 2012. július 24-én és 25-én összecsapott egymással több kelet-KDK-beli város és falu irányításáért; az M23 csoport 2012. július 26-án Rumangabóban megtámadta az FARDC-t; az M23 2012. november 17-én kivonulásra kényszerítette az FARDC-t Kibumbából; végezetül 2012. november 20-án átvette az irányítást Gomában. A szakértői csoport 2012. novemberi jelentése szerint az M23 csoport több volt katonája azt állítja, hogy az M23 csoport vezetői bármiféle eljárás nélkül kivégeztek több tucat gyermekkatonának toborzott gyermeket, akik megpróbáltak elmenekülni. A Human Rights Watch (HRW) 2012. szeptember 11-i jelentése szerint egy erőszakkal besorozott 18 éves ruandai férfi, akinek később sikerült megszöknie, azt nyilatkozta a HRW-nek, hogy szemtanúja volt annak, hogy az ő M23-as katonai egységéből kivégeztek egy 16 éves fiút, miután az júniusban megpróbált megszökni. A fiút az M23 harcosai elfogták, és halálra verték a többi besorozott előtt. A fiú megölésére parancsot adó M23-as parancsnok állítólag azzal magyarázta a fiú meggyilkolását a többi besorozottnak, hogy „el akart hagyni minket”. A jelentésben az is szerepel, hogy a szemtanúk szerint eljárás nélkül legalább 33 újonnan besorozott személyt és az M23 más katonáit is kivégezték, miután azok megpróbáltak megszökni. Volt akit megkötöztek és a többiek előtt lőttek le, példát statuálva, hogy milyen büntetés várhat rájuk. Egy fiatal besorozott a következőket nyilatkozta a HRW-nek: „amikor az M23 tagjai voltunk, azt mondták nekünk, hogy [választhatunk:] vagy velük maradunk, vagy meghalunk. Sokan megpróbáltak elmenekülni. Akiknek a nyomára akadtak, azokra az azonnali halál várt.”
         Runiga 2013. március 16-án Gasizi/Rubavunál lépett be a Ruandai Köztársaságba. 2016 közepén még Ruandában tartózkodott. Részt vett az Alliance pour le Salut du Peuple (ASP), egy új kongói politikai párt 2016. júniusi létrehozásában.
         30.   Bosco TAGANDA

         (más néven: a) Bosco Ntaganda; b) Bosco Ntagenda; c) General Taganda; d) Lydia (az APR részeként); e) Terminator; f) Tango Romeo (hívójel); g) Romeo (hívójel); h) Major)
         Lakcíme: Hága, Hollandia (2016. június).
         Születési idő: 1973 és 1974 között.
         Születési hely: Bigogwe, Ruanda.
         Állampolgársága: kongói.
         Az ENSZ általi jegyzékbe vétel dátuma: 2005. november 1.
         Egyéb információk: Ruandában született. Gyermekkorában átköltözött Nyamitabába (Masisi-terület, Észak-Kivu). Az ituri békemegállapodásokat követően a 2004. december 11-i elnöki rendelettel az FARDC dandártábornokává nevezték ki. A CNDP korábbi vezérkari főnöke, majd Laurent Nkunda 2009 januári letartóztatását követően a CNDP katonai parancsnoka. 2009 januárjától gyakorlatilag ő az FDLR ellen irányuló észak- és dél-kivui műveletek („Umoja Wetu”, „Kimia II” és „Amani Leo”) parancsnokhelyettese. 2013 márciusában Ruandába utazott, és március 22-én Kigaliban feladta magát az NBB tisztviselőinél. Ezt követően a hollandiai Hágába szállították, ahol átadták az NBB-nek. 2014. június 9-én az NBB tizenhárom rendbeli háborús és öt rendbeli emberiesség elleni bűncselekményt állapított meg vele szemben; a bírósági tárgyalás 2015 szeptemberében kezdődött.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Bosco Taganda az UPC/L katonai vezetőjeként befolyást gyakorolt az UPC/L által követett irányvonalak kialakítására, valamint ellátta a fegyverkereskedelemért felelős, és ennek következményeként a fegyverembargót megsértő, az 1493 (2003) sz. ENSZ BT-határozat 20. pontjában említett fegyveres csoportok és milíciák közé tartozó UPC/L tevékenységei feletti irányítást és ellenőrzést. 2004 decemberében az FARDC-ben tábornokká nevezték ki, de visszautasította az előléptetést, ezért az FARDC-n kívül maradt. Az ENSZ-főtitkár gyermekek és fegyveres konfliktusok kapcsolatával foglalkozó különleges képviselőjének hivatala szerint felelős volt 2002–2003-ban gyermekkatonák ituri toborzásáért és bevetéséért, a 2002–2009-es időszakban pedig 155 esetben közvetlenül/parancsnokként felelt gyermekkatonák észak-kivui toborzásáért és bevetéséért. A CNDP vezérkari főnökeként közvetlenül és parancsnokként felelős volt a 2008. novemberi kiwanjai mészárlásért.
         Ruandában született. Gyermekkorában átköltözött Nyamitabába (Masisi-terület, Észak-Kivu tartomány). 2011 júniusában még Gomában élt és nagy farmjai voltak a Ngungu-körzetben (Masisi-terület, Észak-Kivu tartomány). Az ituri békemegállapodásokat követően a 2004. december 11-i elnöki rendelettel az FARDC dandártábornokává nevezték ki. A CNDP korábbi vezérkari főnöke, majd Laurent Nkunda 2009 januári letartóztatását követően a CNDP katonai parancsnoka volt. 2009 januárjától gyakorlatilag ő volt az FDLR ellen irányuló észak- és dél-kivu tartományi műveletek („Umoja Wetu”, „Kimia II” és „Amani Leo”) parancsnokhelyettese. 2013 márciusában Ruandába utazott, és március 22-én Kigaliban feladta magát az NBB tisztviselőinél, majd a hollandiai Hágába szállították, ahol átadták az NBB-nek. 2014. június 9-én az NBB tizenhárom rendbeli háborús és öt rendbeli emberiesség elleni bűncselekményt állapított meg vele szemben; a bírósági tárgyalás 2015 szeptemberében kezdődött.
         b)   A 2. és a 2a. cikkben említett szervezetek jegyzéke
         1.   ADF (Allied Democratic Forces – Szövetséges Demokratikus Erők)

         (más néven: a) Forces Démocratiques Alliées-Armée Nationale de Libération de l'Ouganda; b) ADF/NALU; c) NALU)
         Cím: Észak-Kivu tartomány, Kongói Demokratikus Köztársaság
         Az ENSZ általi jegyzékbe vétel dátuma: 2014. június 30.
         Egyéb információk: Az ADF alapítóját és vezetőjét, Jamil Mukulut 2015 áprilisában Dar es Salaamban (Tanzánia) letartóztatták. Ezt követően 2015 júliusában kiadták Kampalának (Uganda). A jelentések szerint Mukulu 2016 júniusától rendőrségi fogdában várja, hogy bíróság elé állítsák.
         A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
         Az ADF-et (Allied Democratic Forces – Szövetséges Demokratikus Erők) 1995-ben alapították, és a KDK–Uganda határövezet hegyvidéki területein tevékenykedik. Az ENSZ Kongói Demokratikus Köztársasággal foglalkozó szakértői csoportjának 2013-as zárójelentése ugandai tisztviselőkre és ENSZ-forrásokra hivatkozva úgy becsülte, hogy az ADF 1 200–1 500 fegyveressel rendelkezik az Észak-Kivu tartomány északkeleti részén található Beni területen, az ugandai határ közelében. Ugyanezen források 1 600 és 2 500 fő közöttire becsülik az ADF teljes tagságát – nőket és gyermekeket is beleértve. A Kongói Fegyveres Erők (FARDC) és az Egyesült Nemzetek Szervezetének kongói demokratikus köztársasági stabilizációs missziója (MONUSCO) által 2013-ban és 2014-ben végrehajtott katonai offenzívák következtében az ADF több kisebb bázison osztotta el a katonáit, a nőket és a gyermekeket pedig a Benitől nyugatra található területekre, illetve az Ituri és Észak-Kivu közötti határvidékre irányította. Az ADF katonai parancsnoka Hood Lukwago, legfelsőbb vezetője pedig Jamil Mukulu, aki szankciók hatálya alá tartozó személy.
         Az ADF több alkalommal súlyosan megsértette a nemzetközi jogot és az ENSZ BT 2078 (2012) sz. határozatát, többek között a lentebb részletezettek szerint.
         Az ADF az alkalmazandó nemzetközi jogot (az ENSZ BT-határozat 4. pontjának d) alpontját) megsértve gyermekkatonákat toboroz és vet be.
         A szakértői csoport a 2013-as zárójelentésében beszámolt arról, hogy kikérdezte az ADF három volt katonáját, akik 2013-ban szöktek meg. A volt katonák leírták, hogy az ADF toborzói Ugandában hogyan csalják át a KDK-ba az embereket hamis ígéretekkel (a felnőtteknek munkahelyet, a gyerekeknek ingyenes oktatást ígérnek), majd hogyan kényszerítik őket arra, hogy csatlakozzanak az ADF-hez. A szakértői csoport jelentése szerint továbbá az ADF volt katonái beszámoltak arról is, hogy az ADF kiképzés alatt álló csoportjai általában felnőtt férfiakból és fiúkból állnak, és két fiú – aki 2013-ban megszökött az ADF-től – elmondta a szakértői csoport tagjainak, hogy az ADF-nél katonai kiképzést kapott. A szakértői csoport jelentésében emellett szerepel „az ADF egyik volt gyermekkatonájától” származó beszámoló az ADF által nyújtott kiképzésről.
         A szakértői csoport 2012-es zárójelentése szerint az ADF gyermekeket is toboroz, amint azt annak az ADF toborzótisztnek az esete is alátámasztja, akit az ugandai hatóságok 2012 júliusában Kasesében elfogtak, hat fiatal fiúval útban a KDK felé.
         Georgette Gagnon-nak, a Human Rights Watch afrikai részlege igazgatójának 2009. január 6-i levele Kiddhu Makubuyu-hoz, Uganda korábbi igazságügyminiszteréhez, amelyben leírja, hogy egy Bushobozi Irumba nevű fiút az ADF 2000-ben, a fiú kilenc éves korában elrabolt, konkrét például szolgál annak alátámasztására, hogy az ADF gyermekeket toboroz és vet be. Bushobozi Irumba feladata az volt, hogy szállítási és egyéb szolgáltatásokat nyújtson az ADF katonáinak.
         Ezenfelül az „Afrika Jelentés” szerint az ADF állítólagosan már 10 éves gyerekeket is toboroz gyermekkatonái soraiba, és a jelentés idézi az Ugandai Népi Védelmi Erő (UPDF) szóvivőjét, aki arról számolt be, hogy az UPDF 30 gyermeket mentett ki a Viktória-tavi Buvuma-szigeten működő kiképzőtáborból.
         Az ADF számos alkalommal megsértette a nemzetközi emberi jogokat és a nemzetközi humanitárius jogot nők és gyermekek ellen elkövetett cselekedeteivel, köztük azok meggyilkolásával, megcsonkításával és ellenük szexuális erőszak alkalmazásával (az ENSZ BT-határozat 4. pontjának e) alpontja).
         A szakértői csoport 2013-as zárójelentése szerint az ADF 2013-ban számos falut megtámadott, aminek a következtében több mint 66 000 ember Ugandába menekült. E támadások eredményeként egy nagy terület elnéptelenedett, amit az ADF azóta úgy tart irányítása alatt, hogy elrabolja vagy meggyilkolja azokat, akik visszatérnek falujukba. 2013 júliusa és szeptembere között az ADF legalább öt embert lefejezett a Kamango területen, sok más embert lelőtt, több tucatnyit pedig elrabolt. Ezekkel a cselekményeivel terrorizálta a helyi lakosságot és elrettentette az embereket attól, hogy hazatérjenek.
         A fegyveres konfliktusok során gyermekekkel szemben elkövetett súlyos jogsértések nyomon követésére és az ezzel kapcsolatos jelentéstételre szolgáló mechanizmus keretében kiadott ún. „globális horizontális jelentés” arról számolt be az ENSZ Biztonsági Tanácsa a gyermekek és a fegyveres konfliktusok kapcsolatával foglalkozó munkacsoportjának, hogy a 2013. október és december közötti jelentéstételi időszakban az ADF a dokumentált 18 gyermekáldozat közül 14-ért volt felelős. Többek között 2013. december 11-én – az észak-kivui Beni területen – megtámadták a Musuku falut, ahol megöltek 23 embert, köztük 11 gyermeket (három lányt és nyolc fiút); a legfiatalabb két hónapos, a legidősebb 17 éves volt. Valamennyi áldozatot bozótvágóval súlyosan megcsonkították; két gyermek túlélte a támadást.
         A főtitkár 2014. márciusi, a konfliktusokkal összefüggésben elkövetett szexuális erőszakról szóló jelentése megállapítja, hogy az ADF (Szövetséges Demokratikus Erők/Nemzeti Hadsereg Uganda Felszabadításáért) szerepel „a fegyveres konfliktusok során nemi erőszaknak vagy szexuális erőszak más formájának az elkövetésével megalapozottan vádolt vagy ezért felelősnek tartott felek” jegyzékében.
         Az ADF részt vett a MONUSCO keretében működő békefenntartók elleni támadásokban is (az ENSZ BT-határozat 4. pontjának i) alpontja).
         Végül, az Egyesült Nemzetek Szervezetének kongói demokratikus köztársasági stabilizációs missziója (MONUSCO) arról számolt be, hogy az ADF legalább két támadást is elkövetett a MONUSCO keretében működő békefenntartók ellen. Az első, 2013. július 14-i támadás a Mbau és Kamango közötti úton járőröző MONUSCO békefenntartó erőket célozta. Erről a támadásról a szakértői csoport a 2013-as zárójelentésében részletesen beszámol. A második támadásra 2014. március 3-án került sor. Ennek során gránátokkal támadtak meg egy MONUSCO járművet, tíz kilométerre a Beni területen lévő Mavivi repülőtértől; a támadásban öt békefenntartó megsérült.
         Az ADF alapítóját és vezetőjét, Jamil Mukulut 2015 áprilisában Dar es Salaamban (Tanzánia) letartóztatták. Ezt követően 2015 júliusában kiadták Kampalának (Uganda). Mukulu 2016 júniusától rendőrségi fogdában várja, hogy bíróság elé állítsák.”